Too Many Husbands
Too Many Husbands () je američka crno-bijela filmska komedija snimljena 1940. godine u režiji Wesleya Rugglesa. Predstavlja prvi od nekoliko hollywoodskih komedija koje su kao inspiraciju koristile znamenitu pjesmu Enoch Arden britanskog pisca Alfreda Tennysona. Neposredni predložak je, pak, bio istoimeni teatarski komad W. Somerseta Maughama. Protagonistica, čiji lik tumači Jean Arthur, je žena kojoj je prvi muž (koga tumači Fred MacMurray) stradao u brodolomu te koja zbog toga utjehu, ali i novog bračnog druga pronalazi u njegovom najboljem prijatelju (koga tumači Melvyn Douglas). Radnja prikazuje komplikacije koje nastanu kada se za prvog muža ispostavi da je preživio brodolom na pustom otoku te se vraća kući.

Nekoliko mjeseci nakon premijere je RKO Pictures koristio sličan zaplet u filmu My Favorite Wife koji je, doduše, izmijenio spolove protagonista. Too Many Husbands je, pak, svoj remake dobio u obliku filmskog mjuzikla Three for the Show iz 1955. godine.

Cast
 Jean Arthur ... Vicky Lowndes
 Fred MacMurray ... Bill Cardew
 Melvyn Douglas ... Henry Lowndes
 Harry Davenport ... George, Vickyn otac
 Dorothy Peterson ... Gertrude Houlihan
 Melville Cooper ... Peter, batler Lowndesovih
 Edgar Buchanan ... Detektiv Adolph McDermott
 Tom Dugan ... Poručnik Sullivan

Izvori

Vanjske veze
 
 
 
 

Američki filmovi
Filmske komedije
Romantične komedije
Authority control 2